SET ปิดลบ 1.54 จุด หลังไร้ปัจจัยใหม่หนุน แนะติดตามบจ.ประกาศงบฯไตรมาส 3/61
SET ปิดลบ 1.54 จุด หลังไร้ปัจจัยใหม่หนุน แนะติดตามบจ.ประกาศงบฯไตรมาส 3/61 โดยดัชนีปิดตลาดวันนี้ ที่ระดับ 1,667.55 จุด ลบ 1.54 จุด หรือ 0.09% มูลค่าการซื้อขาย 5.09 หมื่นล้านบาท
1 พ.ย. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,667.55 จุด ลบ 1.54 จุด หรือ 0.09% มูลค่าการซื้อขาย 5.09 หมื่นล้านบาท
10 หุ้นกดดัชนีวันนี้

ด้านน.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) ระบุว่า ตลาดหุ้นไทยวันนี้ผันผวนค่อนข้างมาก โดยดัชนีเคลื่อนไหวทั้งในแดนบวก-ลบ ซึ่ง Sentiment ตลาดฯดูแย่น้อยลงเห็นได้จากดัชนีฯสามารถรีบาวด์กลับขึ้นมาได้ระหว่างวัน แต่ความไม่แน่นอนในปัจจัยต่างประเทศยังมีอยู่
ขณะที่ตลาดหุ้นในภูมิภาคเอเชียส่วนใหญ่จะเคลื่อนไหวในแดนบวกมากกว่า แม้ว่าช่วงนี้จะไม่มีปัจจัยอะไรหนุนก็ตาม โดยแต่ละตลาดได้หันไปเคลื่อนไหวตามงบฯของแต่ละตลาดกันไป ส่วนปัจจัยในประเทศจะเห็นได้ว่าแรงขายของนักลงทุนต่างชาติชะลอลง ขณะที่แรงซื้อของสถาบันยังมีอยู่ อย่างไรก็ดีให้ติดตามการเลือกตั้งสหรัฐฯในวันที่ 6 พ.ย.นี้ และติดตามตัวเลขการจ้างงานนอกภาคเกษตรของสหรัฐฯในวันพรุ่งนี้ ส่วนบ้านเราก็ให้ติดตามการทยอยประกาศผลประกอบการของบริษัทจดทะเบียนงวดไตรมาส 3/61 ต่อไป
ส่วนแนวโน้มการลงทุนในวันพรุ่งนี้ (2 พ.ย.) คาดว่าตลาดฯคงจะแกว่งตัวในกรอบ พร้อมให้แนวรับ 1,650 จุด ส่วนแนวต้าน 1,680 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 5,092,501.82 ล้านบาท ปิดที่ 49.50 บาท ลดลง 1.50 บาท
CPALL มูลค่าการซื้อขาย 2,751,101.72 ล้านบาท ปิดที่ 68.00 บาท เพิ่มขึ้น 0.75 บาท
BEAUTY มูลค่าการซื้อขาย 2,052,404.02 ล้านบาท ปิดที่ 10.30 บาท เพิ่มขึ้น 0.30 บาท
AOT มูลค่าการซื้อขาย 1,680,220.90 ล้านบาท ปิดที่ 63.75 บาท ลดลง 0.25 บาท
KBANK มูลค่าการซื้อขาย 1,625,025.00 ล้านบาท ปิดที่ 203.00 บาท เพิ่มขึ้น 3.50 บาท
 
ตลาดหุ้นเอเชีย
